SET ภาคบ่ายคาดแกว่งตัวในกรอบ
SET บ่ายคาดแกว่งตัวในกรอบ ต่างชาติอาจชะลอปรับพอร์ตหลังเงินบาทเริ่มนิ่ง กลุ่มสื่อสารรับผลดีดอกเบี้ยต่ำ
19 พ.ค. 2558

นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต เปิดเผยถึงตลาดหุ้นไทยเช้านี้พยายามจะรีบาวน์ขึ้นไป แต่ทำได้เพียงรีบาวน์อ่อนๆ โดยนักลงทุนเลือกเล่นหุ้นเป็นรายตัว ขณะที่ตลาดหุ้นอื่นในภูมิภาคเคลื่อนไหวทั้งในแดนบวกและลบ
อย่างไรก็ตาม นักลงทุนยังเกิดความกังวัลถึงสถานการณ์ของกรีซที่ยังไม่มีความชัดเจน ขณะที่ คาดว่าธนาคารกลางสหรัฐ (FED) ยังไม่รีบปรับขึ้นดอกเบี้ย เนื่องจากเศรษฐกิจของสหรัฐยังไม่ฟื้นตัวเต็มที่
แนวโน้มการลงทุนบ่ายนี้ คาดว่าตลาดหุ้นไทยจะแกว่งตัวในกรอบ โดยค่าเงินบาทเริ่มจะ stable ทำให้การปรับพอร์ตของนักลงทุนต่างชาติน่าจะชะลอได้บ้าง แต่บริษัทที่มีผลประกอบการงวดไตรมาส 1/58 ออกมาต่ำอาจจะไม่ส่งผลดี ขณะที่หุ้นในกลุ่มสื่อสารมองว่าจะได้รับประโยชน์จากดอกเบี้ยต่ำ และยังเป็นหุ้นที่ให้ผลตอบแทนจากเงินปันผลที่ดี ส่วนหุ้นที่คาดว่าจะมีผลประกอบการงวดไตรมาส 2/58 ดี อาจจะสามารถปรับตัวขึ้นได้
พร้อมให้แนวรับ 1,506 จุด ส่วนแนวต้าน 1,518-1,538 จุด  
 
ที่มา: สำนักข่าวอินโฟเควสท์